paragraph_text: Knjiga od 555 stranica sastoji se od dvije knjige. Prva je opsežnija. Bavi se poviješću Ilirika. Posebno je Bedeković razradio pitanje razgraničenja rimskih provincija Dalmacije i Panonije. Izveo je dokaz da je sv. Jeronim rođen u antičkom trgovištu Stridonu, na mjestu današnje Štrigove u Međimurju. U prvom dijelu knjige je povijesno-zemljopisna monografija Međimurja, koja je prva takva studija o nekom hrvatskom kraju. U drugom dijelu knjige Bedeković se bavio sv. Jeronimom. To je najtemeljitija studija o životu i djelovanju sv. Jeronima. U drugom dijelu knjige je i popis svih svetaca i blaženika s područja Ilirika do 18. stoljeća.